
Crkveni dokumenti 

Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


ponedjeljak, 24. studenoga 2008. 

Definicija o svetim slikama (II. nicejski 
sabor, 7. sjednica, 13. X. 787.) 


Hodajući istovremeno i kraljevskom stazom i slijedeći Bogom objavljeno učenje 
naših svetih otaca i predaje Katoličke crkve - mi naime znamo da ona potječe 
od Duha Svetoga koji u njoj prebiva - mi smo zaključili sa svom brižljivošću i 
savjesnošću da se u svete Božje crkve, na sveto posuđe i ruho, na zidove i 
ploče, na kuće i uz putove postave kako l ik ovi dragocjenog i životvornog križa 
tako i časne i svete slike, bilo da su one od boje, kamena ih nekog drugog 
prikladnog materijala; (to vrijedi) za slike našeg Gospodina i Boga i Otkupitelja 
Isusa Krista, naše neokaljane Gospodarice, svete Bogorodice, štovanja 
vrijednih anđela, te svih svetih i pobožnih ljudi. 

Sto češće naime budu oni promatrani kroz sl ik oviti prikaz, to češće će i oni koji 
budu promatrah biti potaknuti da se sjete pramodela slike, da čeznu za njima i 
da im upute pozdrav i ponizno štovanje; ipak ne pravo klanjanje, koje prema 
našoj vjeri pripada samo božanskoj naravi, nego tako kao što se iskazuje 
štovanje liku dragocjenog i životvornog križa, svetim Evanđeljima, drugim 
svetim i blagoslovljenim predmetima, kojima se za njihovo štovanje prinose 
tamjan i svijeće, kao što je to također bio pobožni običaj kod starih. "Štovanje 
s lik a naime prenosi se na njihov pramodel." Tko štuje sliku štuje na njoj 
prikazanu osobu. 

Tako će naime biti učvršćena predaja Katoličke crkve koja je prihvatila 
Evanđelje od (jednog) kraja (Zemlje) do (drugog) kraja; tako, ukoliko se držimo 
predaje [usp. 2 Sol 2, 15] koju smo primili, slijedimo Pavla, koji je govorio u 
Kristu [usp. 2 Kor 2,17], čitav božanski niz apostola i svetost otaca; tako 
proročki pjevamo pobjedničku himnu Crkvi: "Budi mnogo puta pozdravljena, 
kćeri Sionska, naviještaj kćeri Jeruzalemska, veseli se i uzvikuj iz svega svog 
srca: Gospodin je uzeo od tebe nepravde tvojih protivnika, ti si oslobođena iz 
ruku svojih neprijatelja; Gospodin je Kralj u tvojoj sredini; ti nećeš gledati više 
nikakvu propast" [Sol 3,14 si.] i mir će vladati u tebi zauvijek. 

Oni koji se usuđuju drugačije misliti ili naučavati; ili koji u skladu s nečasnim 
krivovjemicima odbacuju crkvenu predaju i izmišljaju bilo kakve novotarije; ili 
odbacuju nešto od onoga što je Crkvi posvećeno, knjigu Evanđelja, lik Križa, 
s lik oviti prikaz ili relikvije nekog svetog mučenika; ili koji krivim i prepredenim 
putovima (žele nešto) pronaći kako bi makar samo u jednoj točki potkopali 
obvezatnu predaju Katoličke crkve; ili kako bi blago crkve i svetih samostana 
upotrijebili u obične svrhe; za njih mi određujemo: ako se radi o biskupima ili 
klericima, da ih se smijeni; ako se pak radi o monasima ili laicima, da ih se 
isključi iz zajedništva. 

Kršćanski spisi: 

Didahe - nauk dvanaest apostola 
Barnabina poslanica 

Klement Rimski - Poslanica Korinćanima 
Zapisi predaje: 

Božanstvo Isusa Krista 
Presveto Trojstvo 
Apostolska Predaja 
Apostolsko nasljeđe 
Primat apostola Petra 
Primat rimskog biskupa (pape) 

Petrovo prisustvo u Rimu 
Svetkovanje dana Gospodnjeg 
Marijino trajno djevičanstvo 
Štovanje svetaca i anđela 

